**Kedves Végzős Hallgató!**

A Gazdaságtudományi Kar ünnepélyes diplomaátadó tanácsülésének zavartalan lebonyolítása érdekében a következőkről tájékoztatjuk.

***A diplomaosztó ünnepségek időpontja****:* **2020. január 10. (péntek) 12:00 és 15:00 óra**

***Az ünnepség helye:* Debreceni Egyetem Főépület Díszudvar** (Debrecen, Egyetem tér 1.)

*A 12:00 órás ünnepség előtt a hallgatók gyülekezőhelye: 9:30 órától a Főépület 7/8. terem (Egyetem tér 1. földszint, Díszudvar melletti folyosó).* 10.00 órától egy másik kar diplomaosztója fog kezdődni a Díszudvaron, ezért kérjük, hogy hangos beszéddel ne zavarják majd az ünnepséget.

**Az alább felsorolt szakok hallgatóinak 12:00 órától kezdődik az ünnepség:**

* Minden angol nyelvű képzés
* Gazdálkodási és menedzsment alapszak
* Gazdálkodási és menedzsment felsőoktatási szakképzés
* Minden mesterképzés
* Angol-magyar szakfordító szakirányú továbbképzés

*A 15:00 órás ünnepség előtt a hallgatók gyülekezőhelye: 12:30 órától a Főépület 7/8. terem (Egyetem tér 1. földszint, Díszudvar melletti folyosó).*

**Az alább felsorolt szakok hallgatóinak 15:00 órától kezdődik az ünnepség:**

* Minden alapszak, kivéve a Gazdálkodási és menedzsment alapszak
* Minden felsőoktatási szakképzés, kivéve a Gazdálkodási és menedzsment felsőoktatási szakképzés

A diplomaosztó ünnepségen kizárólag azok a hallgatók vehetnek részt, akik részvételi szándékukat a záróvizsgán írásban jelezték!

Kérjük, fordítson figyelmet a pontos megjelenésre, mert az ünnepség megkezdéséig minden hallgatónak alá kell írnia a szükséges dokumentumokat valamint fel kell vennie a magasságának megfelelő talárt. A talár és a sapka átvételére 9:30 - 11:00 illetve 12:30-14:00 óra között van lehetőség a fent megjelölt gyülekezőhelyeken. A talár felvétele előtt át kell vennie a Törzslapot és az Oklevélmellékletet (melyek nem vihetők be az ünnepségre), kérjük mindenképpen ezzel kezdjen. A hallgatók nagy létszáma miatt számítson torlódásra, várakozásra. 11:00 illetve 14:00-kor a hallgatók a folyosón sorba lesznek állítva, és a Tanulmányi Osztály munkatársainak irányításával vonulnak be a Díszudvarra.

***Felhívjuk a figyelmet, hogy aki a megadott időpontban nem jelenik meg, a talárt a hozzá tartozó sapkával nem veszi fel, valamint 11:45-ig, illetve 14:45-ig nem foglalja el helyét a Díszudvaron a nevével ellátott széken, nem vehet részt az ünnepélyes diplomaátadón.*** *A talár és a sapka viselése kötelező.* Kérjük, hogy a diplomaosztó ünnepségen ünnepi öltözékben jelenjen meg. Az ünnepségre nem vihető be kabát (kérjük a ruhatárban elhelyezni), táska, csak egy kis üveg üdítő, melyet a szék lábánál tud elhelyezni. Az ünnepség (mely előreláthatólag 1-1,5 óráig tart) befejezésekor az elnökség elvonulásával egy időben a hallgatók is kivonulnak és visszaviszik a talárt a ruhatárhoz. A talárt az ünnepség után azonnal le kell adni, a sapkát mindenki megtarthatja. Amennyiben az előzetes jelzése ellenére a diplomaosztó ünnepségen mégsem tud részt venni, kérjük, hogy személyesen, e-mailen vagy telefonon jelezze a Tanulmányi Osztályon a szakja szerinti ügyintézőnek minél hamarabb, amint tudja, de legkésőbb 2020. január 9-én (csütörtök) 12.00 óráig!

Néhány tudnivaló az ünnepséggel kapcsolatban: A Díszudvaron 11:00 illetve 14:00 után csak és kizárólag a talárba öltözött hallgatók tartózkodhatnak. Kérjük, szíveskedjen megkérni hozzátartozóit helyük elfoglalására. A vendégeknek az erkélyekről lesz lehetőségük fényképezni, a Díszudvaron nem. Hivatásos fotós nem lesz. A hallgatók 11:45 illetve 14:45 után a helyüket már nem hagyhatják el, aki távozik a Díszudvarról, azt a rendészek nem engedik vissza.

A főépület Aulájában (1. emelet) élő kivetítés lesz, valamint a <http://www.unideb.hu> oldalon online közvetítés formájában is megtekinthető lesz az ünnepség.

A diplomák átvételének módjáról közvetlenül az ünnepség előtt adunk tájékoztatást.

GTK Tanulmányi Osztály